open-index/open-wikipedia-markdown huggingface dataset:
Tenom

**Tenom** () nopo nga iso watas ii poinwiliu id Boogian Labus Kakadayan, boogian kaabatan pogun Sabah, Malaysia. Kakadayan Tenom diti nopo nga longkod kotoinaan di Watas Tenom. Kogumuan mogigion nopo id kakadayan Tenom nga Murut, soboogian tulun Kadazandusu om Lundayeh.

## Sajara
Di kotimpuunan, ngaran nopo do watas Tenom nga  *Port Birch*, naanu mantad ngaran di Gabenor E.W Birch (1901-1904) . Mulong pia miagal dii, nokoimbulai no o ngaran Tenom di toun 1904 kopihondot kinaantakan nopongo o kapamansayan ralan koritapi mantad Beaufort kumaa Tenom om Melalap.

## Padsasakayan

Kakadayan Tenom diti milo romuton miampai ralan rahat maya ralan Kimanis - Papar om Tambunan - Keningau om Bamban Kemabong - Sipitang ii kisinodu 209 kilometer. Suai ko ilo, kiwaa nogi padsakayan koritapui mantad Stesen Tanjung Aru, Kota Kinabalu maya Papar - Bongawan, Membakut om Beaufort ii kisinodu 134 kilometer.

## Kotoinaan
Kakadayan Tenom nopo nga id suang do watas Tenom om id siriba do kotoinaan Majlis Daerah Tenom.
Fail:Tenom_Sabah_Majlis-Daerah-Tenom-01.jpg|Majlis Daerah Tenom
Fail:Tenom_March_2006.jpg|Kakadayan Tenom mantad pongintangan id tawan


## Sukuon
Tentera Laut Diraja Malaysia

**Tentera Laut Diraja Malaysia** toi ko' lobi nointutunan sabaagi **TLDM**, nopo nga iso raan do  Angkatan Tentera Malaysia om nogi agensi poinggulu i kitonggungan kumaa do pengawasan om nogi  pertahanan maritim negara. Montok do lobi otolinahas, koponguasaan nopo do TLDM diti nga kopohompit do 603, 210 kilometer persegi, (oruhai no do induo ginayo kinoluason do daratan Malaysia, 329, 860 km persegi) id nombo do kapahangkum ngawi iti do kinoyonon id disan om zon ekonomi eksklusif milik negara tersebut. Suai ko' ilo', manganu nogi do tonggungan o TLDM montok do mongipop om manamong do Laluan Perhubungan Laut (bahasa Inggeris: *Sea Lines of Communications*, SLOC) poinggulu pogun miagal ko' Selat Melaka om nogi Selat Singapura. Sumusuhut, mongintong om manamong nogi o TLDM diti kokomoi do kounalan pogun id kinoyonon-kinoyonon i kiharo o tuntutan misahau miagal ko' id perairan Kepulauan Spratly. Sumusuhut, kohoroon do TLDM nopo diti nga milo noogi okito id taang do global ( antarabangsa) miagal ko' id suang do operasi konvoi di potilombus id Teluk Aden. Montok doid kagarasan do kinogonopo' om kinogumuo' do puru, kiharo do TLDM do kagarasan di milo nogi do boroson do kikagarasan miagal do pogun suai i mantad do ASEAN. Ahal di lobi koihak do ginawo nopo nga TLDM nopo diti nga pointayad doid taang kotolu bobos ogumu o tulun dau doid suang di piomungan dilo. Sundung pia miagal diri nga haro i kasari o poginsanangan montok montok do kobuuburuon do Tentera Laut Diraja Malaysia (TLDM) diti. Iri no tu maya do kagarasan konvensional di osiwataan no, mokianu po kasari o TLDM do kopomoruhangan platform om kapal-kapal suai montok do popoindalan operasi di lobi osonong. Maya ahal diti, pemodenan di potilombus nopo nondo nga kaanu do papakakal do TLDM sabaagi iso booyungan toi ko' tinimungan di osulimbang om kiteknologi o akawas kualiti.
Teratai

**Teratai** nopo nga iso kawo susumuni akuatik id suang Genus ***Nelumbo*** i kaagal do Telepok. Linsou nopo teratai nga milo akanon.

Nontodon nopo nga Asia, ogumu ii tinanom, om gunoon id suang pongusapan om pogogonsok Cina. Teratai nopo nga bunga rasmi India, Mesir om Vietnam. Nokoumbal o bunga diti pinosuul sabaagi bunga kebangsaan Persekutuan Tanah Melayu au alaid kalapas pinamasyur o kinagabasan dau pogulu naala do bunga suai i Bunga raya ontok 1960.

## Sukuon
Terry Crews

**Terry Alan Crews** (nosusu ontok 30 Madas 1968) nopo nga mimingkono, popolombus ababayan televisyen om bagas maamamain buul Amerika. Minsingkono isio sabaagi Julius Rock id suang sitkom UPN/CW *[[Everybody Hates Chris]]*, i pinosolimbouu mantad 2005 gisom 2009, om minsingkono sabaagi Terry Jeffords id suang sitkom Fox om NBC *[[Brooklyn Nine-Nine]]* (2013–2021). Minsingkono nogi iCrews id suang siri realiti BET ii no *[[The Family Crews]]* (2010–2011), om nosiliu popolombus ababayan versi A.S. montok ababayan pomoinan *[[Who Wants to Be a Millionaire (American game show)|Who Wants to Be a Millionaire]]* mantad 2014 gisom 2015. Nokoimbulai isio id piipiro filim, kohompit no *[[Friday After Next]]* (2002), *[[White Chicks]]* (2004), *[[Idiocracy]]* (2006), *[[Blended (film)|Blended]]* (2014), the ''Expendables'' series (2010–2014), om *[[Rumble (2021 film)|Rumble]]* (2021). Minimpuun i Crews nosiliu popolombus ababayan *[[America's Got Talent]]* ontok 2019, kalapas nokohompit id kono di miagal montok siri spin-off ababayan dii, *[[America's Got Talent: The Champions]]*.

## Sukuon

## Perusahaan seni

Isio nogi pinopoimagon miampai iso syarikat momomonsoi  bontuk di poimbida id gana pamaamansayan kakamot perabot i nopo nga Amen&Amen.

## Biografi

### Koposion pogulu om pongia'an
Terry Alan Crews nosusu ontok 30 Madas 1968 id Flint, Michigan kuma'a Patricia om Terry Crews Sr. Guminayo isio id suang iso paganakan di amu ata'atantu - tapa dau songulun mogiiginum di amu milo do oduhan om ahangan gisom manahak korutumon kuma'a tama dau, tama dau pinapagayo dau do sondii

### Kalaja'on sipoot om Seni pogulu
Terry nopili do sabaagi tinimungan Los Angeles Rams id suang nurugan ko-11 pomilian mamaamain buul tandang National Football League  hinombo nokohompit isio do piala'an buul di soginumu ingonom pogulu do minundaliu yau kuma'a tinimungan San Diego Chargers (ing-10), Washington Redskins (ing-16), om Philadelphia Eagles (aiso piala'an). Mamain nogi yau montok tinimungan Rhein Fire maso musim WLAF 1995.

Soira minaganu isio liwang montok mundorong id gana sipoot, mimimpuun isio id gana momowotik montok kes-kes pisiwalan mahkamah id stesen televisyen bandaraya. Isio nogi nga asaru maganu liwang montok momowotik gambal tambalut id kalajaon dau sabaagi ralan suai maganu tusin montok momogun.

### Kinosuangon id gana lokunan
Crews minogumbal do nasib dau is gana lokunan maya watak dau sabaagi watak monguhup id rancangan candawara *[[Battle Dome]]* solinaid duo musim mantad 1999 gisom 2001. Amu isio nakaanu do liwang alapas dii gisom solinaid duo toun gisom nokoimbulai kawagu isio montok koinsan ii sabaagi watak apangkal id dilem *[[Friday After Next]]* miampai Ice Cube - Terry pogulu po nokoumbal kumalaja sabaagi sikuriti id kalajaon di Ice Cube.
Teorem Pythagoras

Id gana matematik (geometri), **teorem Pythagoras** nopo nga'  Teorem ii popiungkait do kotolu-tolu disan id suang do Segi tiga bersudut tegak. Tumanud do teorem diti, kuasa duo montok hipotenus (gorisan sendeng) segiti kisudut tegak nopo nga' miagal miampai asil poruhangan kuasa dua montok duo disan suai.

Soroho nopo do *c* nopo nga' ninaru hipotenus, *a* om *b* nopo nga' ninaru duo disan di noolu, piagal dilo milo wonsoyon: 

:a^2 + b^2 = c^2\, 

om *c* milo hongkumon sabaagi:

: c = \sqrt{a^2 + b^2}. \,

### Pembuktian momoguno segi tiga tegak

:\frac{d}{a} = \frac{a}{c} \quad \Rightarrow \quad d = \frac{a^2}{c}\quad (1)

:\frac{e}{b} = \frac{b}{c} \quad \Rightarrow \quad e = \frac{b^2}{c}\quad (2)

Mantad gambal  c = d + e \,\! . Om miampai poposimban piagalam (1) om (2):
: c = \frac{a^2}{c} + \frac{b^2}{c} 

Popoundali montok c:
: c^2 = a^2 + b^2 \,\!.

## Intangai nogi

* Hukum kosinus

## Popioput soliwan

* Teorem Pythagoras di MathWorld
* 75 bukti teorem Pythagoras
The Beauty Inside (filem 2015)

***The Beauty Inside*** (Hangul: 뷰티 인사이드; RR: *Byuti Insaideu*) nopo nga iso filem romantik komedi Korea Selatan ontok toun 2015 nosugut mantad filem sosial Amerika Syarikat ontok toun 2012 minomoguno uhu di miagal.
Thor

**Thor**, *Oku-Thor*, *Þórr* (ON), *Þunor* (OE), *Donar* toi ko' *Donner* (Jerman) nopo nga sunduan kodumaat kitobuk taragang om kiganggut mantad mitos Norse om lobi oilaan id mitos Jerman. Iyau nopo nga tanak di Odin om Jord. Sundung do ii Odin nopo nga sunduan kagarasan om tulun tapantang, Thor nopo nga sunduan tongotulun toomod. Ontok Ragnarök, mamatai ii Thor om pinatai di Jörmungandr. Poingiyon yau id longkod Bilskirnir id Thrudheim.
Tian

**Tian** nopo nga iso mantad boogian tinan di kitonsi, kiharo o liwang- liwang tongokoodo' toi ko' *rongga,* milo do kumukus montok waya'an gastrousus i kiguno sabaagi  organ *penghadaman.* Koinsanan tulun om tayam suai kaampai no o piipiro invertebrat nga kiharo o tian. Maya nopo do *sistem penghadaman,* tian nopo diti nga kaampai id taang kumoduo soira opongo do mongunam di kitudu do momoruta do taakanon montok ouhai no do ososop do tinan.

Montok tulun om kogumuan tayam, kinoyoynon nopo do tian diti nga id pialatan do *esofagus* om tina'i tokodo. Papasarabak i do *enzim pencernaan* om *asid gastrik* montok monguhup koruta'an taakanon. *Sfinkter pilorus* kitguno do manalob waya'an taakanon di nopintanga' no do noruta (kim chyme) mantad tian kumaa id *duodenum* id nonggo osiliu o *proses peristalsis* montok popogura di kawagu kumaa tina'i di tumilombus.
Tiara Andini

**Tiara Anugrah Eka Setyo Andini** (Nosusu 23 Manom 2001), ii nointututan miampai ngaran sinawat-sawat disido **Tiara Andini** nopo nga modsisinding, mimingkono' om popolombus sandad Indonesia. Nointutunan isido sabaagi alantoi koduo Indonesia Idol musim kohopod, ii pinosolimbou do televisyen nasional RCTI ontok 2019 - 2020. Id kotimpunon karier dau, nokotorimo isido do gaa sabaagi artis wagu tosonong id Anugerah AMI 2020. Suai ko ii, nokotorimo nogi isido do gaa sabaagi Artis Asia Wagu Terbaik id Anugerah Muzik Asia Mnet 2020 .

## Sukuon
TikTok

**TikTok** nopo nga koobian ii piromutan sosial ii sinanganu do ByteDance poimbida montok koilangan video toniba ii kahangkum do sayau, sinding popogura kabang, komedi om toilaan ii kitimpu solinaid 3 saat gisom 10 minit. Aplikasi diti nopo nga haro piipiro versi poimbida ii gunoon id Republik Rakyat China kingaran do **Douyin** (Chinese: 抖音; pinyin: *Dǒuyīn*) miampai modsurung di mogisuusuai id pogun dii montok tumanud do pangatob poniring China. Aplikasi diti nopo nga pinopoimagon ontok 2017 montok iOS om Android id badi soliwan id China.

Aplikasi diti nopo nga otutunan id Asia, Amerika Syarikat om piipiro boogian suai id pomogunan. TikTok nopo nga aplikasi id bobos takawas id Amerika Syarikat ontok Gumas 2018, aplikasi China ko iso montok momodimpot dimpoton diti. Gisom 2018, aanu o aplikasi diti id lobi ko 150 badi om id 75 boros. Ontok Mansak 2019, TikTok om Douyin miamung nakaanu do 1 bilion download id taang global amu kosuang do padakatan id Android id China. Ontok toun2019, nokohimogon TikTok sabaagi aplikasi asaasanang mundali id bobos takawas do nadownload ontok ahapadan 2010-an, ii no tu mantad 2010 gisom 2019.
## Kontroversi
TikTok nopo nga nokosiliu do rurubpuon tu  telah menjadi tumpuan amu tuminanud do privasi data,  katangaban kagarasan mental, koilaan di poimpalid, tonsi di koruol ginawo, om tonggungan masaan do pisangadan Israel-Hamas. Piipiro pogun ii minanahak do sogit, minongodu, toi ko' mumbal do mangantob TikTok montok mongumolig tangaanak toi ko' tu katangaban koligaganan pogun rumomut do ponimungan koilaan data Beberapa momoguno mantad koporintaan China China maya ByteDance.

Ontok Mahas 2020, koobian koporintaan India minongodu do kopomogunaan aplikasi diti miampai piipiro tinimungan China suai bagas mantad nokososoton piantakan   China-India tuminanud do insiden pirubaan China-India id wolit Rulud Kapanamanagan Pointopot ontok tulan di. Panalaban diti nogi nga nosuhut do koinsiriba'on koporomitan TikTok id India pointanud miampai lolohou pemboikotan kakamot id China id hilo.

Ontok tulan di nogi, aplikasi di nopo nga , noimbulaian do nakaanu roloion montok koilaan pomogunaan ohimu soira noilaan do sistem beta versi wagu iOS ontok timpu di, iOS 14 ii minanahak do notifikasi soira isoiso aplikasi di nakaanu roloion miagal dii. Koobian TikTok minonginwagu do aplikasi di om pinoporuput do amu no di koromut koilaan miagal dii.

## Nuut

## Sukuon
Timor Leste

**Republik Demokratik Timor Leste** ((Portugis: República Democrática de Timor-Leste,[5] Tetum: Repúblika Demokrátika Timór-Leste), toi ko' lobi otutunan sabaagi **Timor timur** nopo nga iso pogun id kopulauan ii poingiliu id Asia tenggara, om miwolit do Kopulauan Timor (Indonesia) id kosilahon. Timor Leste nopo nga kahangkum do pulau Atauro, Jaco, Oecussi-Ambeno om soboogian Pulau Timor.

Timor Leste nopo nga nokosuang do Republik Indonesia ontok toun 1975 om minidu ontok toun 1999. Timor Leste nopo nga nakaanu do kagabasan ontok Mei 2002.

## Pomungaranan
"Leste" id boros Portugis nopo nga kirati do kosilahon sumuku do kinoiyonon mononolod portugis id pulau Timot diti, maya diti namaan pinomungaranai ii id boros Portugis ii nokosilu nogi iso boros poimbida' id pogun diti, ***Timor-Leste*** ii kitanda sengkang; ngaran Portugis ngaran Portugis ii kisengkang namaan kadau gunoo masaan do mobi-mobi pogun di suminuang do Pertubuhan Bangsa Bangsa Bersatu ontok 2002. Ngaran "Timor Leste" ii misodu nopo nga insaru gunoon id media abal se-Nusantara muong pia id boros Malaysia (kaampai Bernama) om Indonesia (kaampai KOMPAS). Boros Tetum nopo nga mamarait ngaran diti sasbaagi *Timór Lorosa'e* (*Lorosa'e* kikomoyon do "koinsawaton tadau / "kosilahon").

Ngaran Timor Leste nogi nga nokosiliu do "Timor Timur" id boros Melayu, ngaran diti nopo nga nopili montok Provinsi ii nowonsoi soira minononsog o koobian minopoinsodu Indonesia do pogun di id Operasi Seroja ontok 1975.

## Sukuon
Tinaru Aceh

**Tinaru Acheh** (**Akhir**, **Achin**, **Asji**, **A-tse** om **Atse**) nopo nga iso ngaran tinaru mantad hilo dohuri koributan Pulau Sumatra ii no tu provinsi Aceh i kiugama Islam. Tulun Acheh nogi nga haro piiipiro ngaran suai miagal ko' **Lam Muri**, **Lambri**. Boros tina i gunoon diolo sangangadau nopo nga Boros Aceh i haro piromutan miampai rumpun Boros Malayu-Polenesia Kotonobon miagal ko' Boros Cam i gunoon do tulun Campa id Kemboja om Vietnam.

Tulun Aceh nopo nga mantad mogisuusuai tinaru i poingion id tanah Acheh. Piromutan piisaan koubasanan tulun Aceh loolobi no id suang tugama om kaadat-adato.

Tumanud anggaran Biro Pusat Perangkaan Kerajaan Indonesia toun 2010, ginumu suku Aceh nopo nga korikot do 3,526,000 om kogumuan nopo dii nga poingion id Provinsi Aceh, Indonesia. Sabaagi pomoruhang kumaa Indonesia, kiwaa ogumu minoriti diaspora Aceh id Malaysia, Australia , Singapura , Jerman , Kanada , Amerika Syarikat , Eropah, Arab Saudi, Paraguay om pogun ngaawi id Skandinavia .

## Sukuon
Tinaru Dusun

**Dusun** toi ko' ointutunan nogi sabaagi **tinaru Dusunik** nopo nga istila'  i gunoon montok sumuku do tinimungan tinaru pribumi id Sabah om Borneo i moboros do boros Dusunik om Paitanik (Dusunik Tagayo). Kadazan (Tanga'ara) om Momogun (Rungus) nopo nga duo etnik i poinsuang id booyungan boros Dusun maya linguistik.

Haro duo dialek tagayo id suang boros Dusun hinonggo pisuaian nopo dau nga id konsonan no toi ko' ralan kopolombusan hogot. Tinaru tulun Dusun nokotumboyo sabaagi  bumiputera asli Borneo - Sabah, miampai tungkus i nodokumentasi do Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (UNESCO) mantad toun 2004.

* Dialek Dusun pesisir (Tangara toi ko' Tanga'a) asaru momoguno konsonan "v", "z" om "l" id pibarasan tikid tadau, kogumuan tinaru Dusun (miagal ko' Bundu, Liwan, Tagahas, Tindal, Tobilung, ssp) nopo nga asaru momoguno konsonan "w", "y" om "r" id pibarasan tikid tadau; poomitanan nopo nga *nga*'w**i'' (Liwan) om ''nga**v**i'' (Tangara) i kirati do "habis", ''taga**y**o'' (Bundu) om ''taga**z**o'' (Tangara) i kirati do "besar", om nogi ''ka**r**aja'' (Tindal) om ''ka**l*'aja* (Tangara) i kirati do "kerja".

## Kointutunan
Pamalahawan do tinimungan koulunan Dusun nopo nga nokoimpuun miampai hogot Dusun, poomitanan nopo nga Dusun Dumpas, Dusun Kimaragang, Dusun Liwan, Dusun Lotud, Dusun Tindal om ogumu po tumanud do tinimungan subetnik Dusun di noobi. Kosoriuk po om pinomusarahan maya piagalan linguistik, tradisi om koubasanan, pinosuul do Parti Bersatu Sabah (PBS) o piomungan etnik Dusun om Kadazan miampai istilah "Kadazandusun" ontok toun 1989. Piomungan diti nopo nga pinasaga om nakaanu kolulusan sabaagi resolusi maamaso Persidangan Delegasi Persatuan Kebudayaan Kadazan ko-5. "Kadazandusun" nogi nga noiiktiraf sabaagi etnik koulanan tulun mantad Borneo Utara miampai tinungkusan om koubasanan ii nodokumen do Pertubuhan Pondidikan, Sains om Kebudayaan Pertubuhan Bangsa-Bangsa Bersatu (UNESCO) mantad po di toun 2004. Sundung do ingkaa, piomungan diti nopo nga bertentangan miampai do toilaan boros, tu "Kadazan" nopo nga iso mantad do dialek boros Dusun. Id siriba nopo nga klasifikasi boros Kadazan tumanud toilaab boros (linguistik), ii popokito do Kadazan nopo nga iso mantad do dialek boros Dusun, om piomungan do istilah Kadazan om Dusun nopo nga osiliu Kadazan-Dusun ii berlawanan miampai toilaan boros: 

## Sukuon
Tinaru Jepun

**Tulun Jepun**|日本人|Nihonjin, Nipponjin}} nopo nga suku etnik i nointutunan do momogompi koubasnan toi ko' kiraha do Jepun. Istilah nogi diti nga sumuku do tulun i mongigit Kewarganegaraan Jepun. Kiikiro 130 juta tulun berketurunan Jepun pointongkop do pomogunan; ii no, kiikiro 127 juta tulun nopo nga mogigion pogun Jepun. Tulun Jepun i poingion id pogun suai nopo nga lohowon sabaagi . Istilah "tulun Jepun" nogi nga gunoon id piipiro konteks montok sumuku do iso lokus suku tinaru kaampai no tulun Yamato, Orang Ainu, om Orang Ryukyu.

## Koubasanan Jepun

### Ugama
Ugama nopo id Jepun nga poinhangkum do roromu ugama Buddha om Shinto. Ugama Shinto nopo diti nga ugama politeistik i ingga kitab kanun ugama om nointutunan sabaagi ugama koubasanan Jepun. Nokoumbal nogi Shinto nosiliu do iso sabab toponsol montok popoingkawas taktha karabat diraja Jepun, om pinosiliu sabaagi ugama kabansaan ontok toun 1868 (Shinto Kabansaan pinopunso do mongingion Amerika ontok toun 1945). Nokorikot o ugama Buddha Mahayana id Jepun ontok abad koonom om nadadi kikomogoton do mogisusuai mazhab. Dondo, mazhab tagayo ugama Buddha id Jepun nopo nga mazhab Jodo Shinshu ii pinoturidong di Shinran.

## Sukuon
Tinaru Kadazandusun

**Kadazandusun** nopo nga iso tinaru di agayo id Borneo om morujuk do tinimungan suku kaum pribumi id Sabah. Boros ii gunoon nopo  nga  Boros Kadazandusun ii kiwaa do lobi 60 o dialek mogisuusuai tumanud do kawo dusun. Poomitanan nopo dialek ii haro nopo nga Kadazan, bundu om liwan.
Tinipi

**Tinipi** nopo nga iso koinganan siriba kopurimanan i kopohompit do pongintangan, pokinangahan, pomusarahan, topurimanan toi deria suai maamaso koodop loolobi no koodop miampai gura mato di osiau. 

Kosoruan nopo kaantakan id suang nipi nga au osiliu id pomogunan kopiipio. Sundung do ingkaa, id suang *tinipi atalang*, kopuriman i mogiginipi do maamaso isio / isido moginipi ontok timpu dii om somoonu kaanu monimban posorili id tinipi om kaanu manamong aspek - aspek id tinipi dii. 

Mogiginipi nogi nga kopuriman ginua ginawo maamaso moginipi miagal ko' ginua ginawo orosian id nipi di araat. Gana Sains i monoriuk do tinipi mamarait diti sabaagi oneirologi. 

Osiliu o tinipi id taang kosiahon gura mato maamaso koodop soira akawas o ababayan do tutok om kaagal do poimposik. Timpu sosongulun do moginipi nopo nga mogisusuai id nonggo do haro i moginipi piipiro saat gisom 20-30 minit. Pomusarahan kokomoi rati tinipi nopo nga kopionit do timpu om koubasanan. Kogumuan tutumanud teori tinipi di Sigmund Freund kosokodung do rati pongintangan id tinipi nopo nga sabaagi kopokitanan do gaab om ginua ginawo di poinlisok. Piipiro teori suai pinopointalang do tinipi nopo nga iso taang pombontukan pomusarahan, koponolibambanan kobolingkangan toi asil mantad ababayan do tutok.
## Korotian
Korotian tinipi nopo nga tumanud do tua pomusarahan om koinganan subjektif. Iso ponoriukan pinopointalang do kogumuan do tulun nopo nga otumbayaan do tinipi diolo nopo nga mongowit katapatan poinlisok i kirati. Suai ko ii, iso nogi ponoriukan di pinoindalan do Amerika Syarikat, Korea Selatan om India nokopointalang do kiharo 74% tulun India, 65% tulun Korea Selatan om 56% tulun Amerika Syarikat kikotumbayaan do suang nipi diolo nopo nga manganu kopomorotian di kirati kokomoi kotumbayaan om korohian di au diolo opurimanan. Kopokitaan kaantakan tinipi mantad *The Romance of History* (1833) winonsoi di Henry Neele
Tinori

**Tinori** (Boros Inggilis: *energy*) nopo nga' it bahazan don ginumu it kopogiili id piolitan do tongo kojuvan toi lahis akama (*physical system*). Tinori nopo nga' ginumu pointogom (*conserved quantity*) ginovit di tilin kotogomo' tinori (*law of conservation of energy*). Mantad dii, tinori nopo au oworun toi ounus, om ginumu do tinori id suang do vinoun nopo nga' pointogom.

## Voos
Ginumu do tinori do sumuang om lumabus pasa pampang do kopiagal, nga' voos do tinori osimban daa. 

## Sukuon
Tintingabai

**Tintingabai** toi **paranggi** toi nanas nopo nga totonomon antad mantad id Paraguai, Barajil om Bolibia. Id boros do Inggilis, nointutunan sobaagi do 'pineapple' tu kaagal-agal gia do tua pain ot tuwa dau.

TIntingabai milo do tonomon momoguna do pinutulan tunduk toi suni id boogian sawat do tuwa dau toi mantad do sobul toi tanak do paranggi. Linanggoi do kosusunio diti paranggi nopo nga mantad 50 sontimito gisom 150 sontimito. Adalaan kokoring tana kapangantob do kosusunio om adalaan do oyopos tana kopongoroliu do sasakit montok diti paranggi. Panamongan sakot om panahakan waig di kogonop kaanu do monginsonong asil paranggi.

## Sukuon
Tinunturu

**Tinunturu** nopo nga kopoosilan kakamot di kikogunoon toi ko rogingot miampai poimponu do momoguno longon toi ko' kakamot di oringkas. Pamansayan do tinunturu nopo nuru wonsoyon do songulunan toi ko id tinimungan di tokoro no. Asil kosoliwanan di tagayo toi ko' asil di winonsoi momoguno misin okon ko roitan sabaagi tinunturu.

Haro pipiro tinunturu koubasanan i wonsoyon do tulun Kadazandusun om gunoon do monikid tadau.
Tinunturu nopo di gunoon do mindahu nga miagal do sirung, barait, wakid om basung. Tinunturu di gunoon do monginsada nopo nga kaampai no siud, sawak, bangkala om bubu. Tinunturu di gunoon id walai nopo nga galam, rilibu, raya om balatak. Tinunturu do pomimpig nopo nga tungkasip, sungul, gado, lawa om susuai po.
Tobilung

Tobilung nopo nga kawo do Dusun. Tulun Tobilung poingiyon id watas Kota Marudu om id disan ralan Kota Belud gisom id Kudat. Ginumu nopo do monunutur woyoboros Tobulung nga 2,000 tulun ontok di toun 1981.

Orubaan o Dusun Tobilung ponong id Kampung Dudar, Kampung Sarang, Kampung Timbang Manggaris om Kampung Taburon id watas Kota Belud. kokompungan diti osodu mantad doid kakadaian. Daamot dilo, id watas Kuta Morudu nopo nga poingiyon yolo id Kampung Ulu Kukut, Kampung Manggaris Iso gisom Tolu, Kampung Tonsom, Kampung Mangin, Kampung Binatasan om haro nogi id Langkon. Haro nogi tokuri id Tigaman ponong Kudat.

Sundung do baino, kogumuan do sukod wagu nokoundali nodi hilo id suai kinoyonon tu tumoguang do pinsingilaan diolo toi ko pakaraja nga maso po id kampung ot komolohingan diolo.

Pogulu do nokosuang yolo do Kristian om Silam, kotumbayaan nopo diolo nga pagan. Miagal do kotumbayaan do pagan, aiso o tionon do sumamba nga kosoruan do sumamba yolo montok do olingasan do toruol om nogi kosonong-sonongon do momogun.

Ontok tadau koiso, magambawon yolo miampai do momutung do songinan manuk toi wogok tumanud do pokionuon di bobolian. Opongo po do magambawon, mongorunduk toi ko sumambayang yolo do mokianu do koposion tolidas. Gimat toi komburongoh gunoon id sambayang diolo do mongolohou do rusod.

## Noputan Labus
* TOBILUNG
* PERSATUAN TOBILUNG BERSATU SABAH.
* Tobilung People of Sabah.
* Tobilung FC
Toilaan

Toilaan nopo nga morujuk do korotian koulunan kokomoi iso ahal hinombo ii nopo nga iso korotian do sistematik om pinggaasan do opurimanan. Montok umum nopo nga, toilaan diti kipotensi do gunoon montok kasangan koulunan. 

Kosoruan nopo, toilaan diti aasil mantad do iso ahal. Id ahal diti, toilaan sondiri nopo nga osiliu do tontokon id ponoriukan om papaasil nunu ii ointutunan sabaagi do "toilaan kokomoi toilaan". Id ahal diti, ponoriukan kokomoi toilaan nopo nga lobi ointutunan sabaagi Sains maklumat id suang pomogunan kopustakawanan.
Tolingo

**Tolingo** *(Jawi: ‏*'تليڠا*'‎‎)* nopo nga organ tinan di kaanu mongilo do tuni om nogi kitonggungan montok kopiadangan om koingkakato' tinan. Kogunoon do tolingo montok tayam vertebrata nopo nga miagal mantad sada gisom tulun, mulong po ingkaa haro nogi piipiro pisuaian tumanud spesies.

Toinsanan vertebrata kiwaa duo tolingo, koduo-duo tolingo miadang id disan do tulu, montok manamong kopiadangan tuni.

Tuni nopo nga iso bontuk kokorisan di minggura maya tongus, waig toi ko' kakamot suai id suang bontuk do lakun. Sundung po tolingo kaanu mokinongou tuni, proses kopointutunan owonsoi id tutok om sistom saraf longkod. Tuni pinolombus id tutok maya saraf di poposoput tolingo om tutok *(nervus vestibulokokl*earis).
Tom Holland

**Thomas Stanley Holland** nopo nga songulun palakun Inggeris ii nosusu ontok 1 Mahas 1996. Nointutunan isio id kono dau doid Spider-Man. Debut dau sabaagi do Spider-Man diti nokoimpuun miampai do "Captain Amerika: Civil War" ontok toun 2016 om tuminilombus do nakaampayat id filem miagal ko "Spider-Man: Homecoming (2017), "Spider-Man: Far From Home (2019)" om "Spider-Man: No way Home (2021)".

## Sukuon
Tombolog

**Tombolog** nopo nga buru-buru di tumulud, kitulang pononglikud, kihulu om kitalad. Haro duo gakod do tombolog. Haro tombolog di kotulud om ogumu nogi it awu kotulud.

Kokitanai nopo do tombolog nga;
# Nopulian hulu ot tinan.
# Haro tinduk nga ingaa nipon.
# Duo talad.
# Kisisi ot gakod.
# Alasu raha.

Agaan tulang do tombolog tu kikuang ponongsuang di tulang. Tombolog nopo nga mogontolu om mongomut do tontolu. Koubasanan do tombolog golupo it mongomut do tontolu nga haro nogi tombolog tandaha do mongomut do tontolu om haro nogi it mogisowoli.

## Sukuon
Tompokiukiu

**Tompokiukiu** toi ko' potunding nopo nga iso kawo songongi suang order Odonata, suborder Epicrota, toi ko' lobi otopot id siriba infraorder Anisoptera. Tompokiukiu ointutunan maya woyo mato majmuk di agayo, 2 kawo di agaras om lutsinar, om kitinan anaru. Sundung po kikagod onom miagal songongi suai nga, tompokiukiu amu milo mamanau. Tompokiukiu ointutunan nogi sabaagi songongi di bobos osiau tumulud.

Tompokiukiu mangakan songongi suai miagal nondui, langau, korut, kilau om kolibambang. Milo ihumon id posorili buyut, kulam, bawang om tana di oyopo tu larva dau di ointutunan sabaagai "nimfa", nopo nga kiwoyo akuatik. Songongi diti milo okito id taang rahat gisom nuluhon id toinsanan benua suai ko Antartika. Kogumuan kawo tompokiukiu haro id kinoyonon tropika, kinoyonon di kiiklim di asadang kiwaa kawo di lobi okuri.

Nimfa milo manahak bagas kokoton di oruol nung kasahon. Mositi imbosihai kinoyonon di kokoton montok mongilang toruol waig poingopi id siriba kulit.
Tonggiluang

**Tonggiluang** (boros Inggeris:*Earthworm*) nopo nga ngaran koubasanan montok puru bobos agayo do Oligochaeta (ii no kelas toi ko' subkalas tumanud do monunuat) id suang filum Annelida. I nopo pogulu po nga poinsuang ii id suang order **Opisthopora**, poingimpou do posterior om okon ko liang tontoluhan kumaa liang golupo (betina), sundung segmen tontoluhan *dalaman* nopo nga anterior golupo. Ponoriukan *cladistic* tumanud teori minoposuang dii id suborder **Lumbricina**, order Haplotaxida, nga kosimban po kanto iti.

Mantad nopo kiikiro 6,000 spesies tonggiluang, kiwaa kiikiro 120 spesies no i nokotongkop id pomogunan. 

Gunoon o tonggiluang montok papaasil kompos mantad topod-topod kakamot organik. Proses nopo diti nga pinungaranan do vermikomposting.

## Sukuon
Tongod

**Watas Tongod** nopo nga watas bobos agayo id Pogun Sabah hilo id ponong Boogian Sandakan, Sabah, Malaysia. Ontok toun 2000, populasi mogigion id watas Tongod nopo nga okuri kiikiro 23,730 tulun, nga nokoingkawas kumaa 36,192 tulun ontok toun 2010. Iti nopo nga kinoingkawason soginumu3 4.43% solinaid hopod toun id kolimpupuson toun 2010.

## Kotoinaan

Pogulu diti, ii nopo nga Sub-Daerah montok Daerah Kinabatangan.

** Mukim id Tongod **

Watas Tongod nopo nga abaagi kumaa apat Mukim miagal id siriba :

# Mukim Tongod 
# Mukim Entilibon 
# Mukim Kuamut 
# Mukim Pinangah

## Koburuon Watas

## Demografi
Tumanud bancian di nakatalib, mogigion nopo pointongkop id watas diti nga soginumu 35,341 tulun ontok toun 2010. Tumanud nopo ginayo kinoyonon 10,052 kilometer persegi Tongod nopo nga watas di okuri o mogigion.

### Tulun Sungai id Watas Tongod
Tulun Sungai nopo nga tinimungan etnik pribumi sandad i poingion id watas diti mantad di laid po, om abaagi tinaru Tulun Sungai id Tongod kumaa 3 tinimungan tagayo tumanud boros ii no Paitanik, Dusunik om Murutik.

## Sukuon
Tony Fernandes

**Tan Sri Dr. Anthony Francis Fernandes CBE** (nosusu ontok 30 Ngiop 1964) nopo nga songulun usahawan Malaysia om Ketua Pegawai Eksekutif Kumpulan AirAsia, i pinopointutun kopotuludan tambang omura kumaa mogiigion Malaysia miampai slogan disio, "kini sesiapapun boleh terbang". Nokodimpot i Fernandes do kolontoyon maso minomolingos do AirAsia mantad do syarikat kopotuludan di sumakit kumaa iso syarikat awam di abantug. Noilaan nogi i Fernandes montok tonggungan disio id kodimpatan Persetujuan-persetujuan Langit Terbuka miampai pogun Thailand, Indonesia om Singapura soira minokianu yau di bagas Luguan Montiri Malaysia, Tun Dr. Mahathir Mohamad do minanganu kootuson diri ontok piintangaan toun 2003. Mantad pokionuan diri, pogun-pogun dilo nopo nga nakaakun do manahak kasagaan sumondot kumaa AirAsia om syarikat-syarikat kopotuludan tambang omura di suai.
Tracie Sinidol

**Tracie Sinidol** (Nosusu ontok 24 Manom 2001) nopo nga songulun mimingkono om model tondu Malaysia.. Nokoimpuun o kalaja disido soira nakalantoi id Dewi Remaja 2021/2022.

## Kalaja
Nokounduk i Tracie do pialaan Unduk Ngadau Tambunan 2021 kopihondot do Karamayan Kaamatan watas Tambunan. Taka dau, i Grace nga nokoumbal nogi do nakalantoi id pialaan Unduk Ngadauid suang karamayan Kalimaran Murut om Unduk Ngadau Kaamatan.

Ontok toun 2022, nopili i Tracie sabaagi mamampayat do Dewi Remaja 2021/2022 om nakalantoi miampai nakaanu tutungkap tusin soginumu RM 10,000 om iso o trofi. Nakaanu nogi isido do undi sabaagi Dewi Favourite maya undian peminat id suang talian.

Minimpuun o kalaja disido id gana pinsingkanaan soira nakaanu tawaran do minsingkono id suang drama *[[Imam Instant Ustazah Scammer|Imam Instant Ustazah Scammer]]* miampai minomonsoi koposolimbahan poimbida. Kalapas dii, minsingkono isido id darama *Puaka Cuti Semester*, sumusuhut *[[One Million Dollar Voice|One Million Dollar Voice]]* om *[[Luruhnya Bunga Cinta|Luruhnya Bunga Cinta]]*. I nopo nokopogulu, nokoumbal nogi isido minsingkono id telefilem *Negaraku 16 September* om *Budak Pasar* id siriba di (arahan) Jurey Latiff Rosli.

Nokoumbal nogi i Tracie do nosiliu model id suang muzik video sinding "Mengenggam Bahagia" mantad di Sufian Suhaimi.

## Koposion
Nosusu i Tracie id Tambunan, Sabah om pinagayo hilo id Keningau. Isido nopo nga tanak kolimo mantad siam o mogiobpinai maya pikoruhangan di Sinidol Stimin i kipusakag do Murut mantad Tenom om Veronica Tajin i kipusakag do Kaum Dusun mantadTambunan.

## Filemografi

### Drama

### Telefilem

### Muzik video

## Sukuon
Tompios

**Tompios** ( ) nopo nga taang larva surupu ordo do Lepidoptera.

Miagal kogumuan ngaran toomod, kopomogunaan hogot dii nopo nga honggo nopo, tu koubasan larva *sawflies* (suborder Symphyta) roitan nogi do tompios. Goduduo *lepidopteran* om *symphytan* haro bontuk tinan do eruciform.

Kogumuan spesies tompios mangakan do susumuni (koubasan roun), nga okon ko' oinsanan; haro (pokiikiro 1%) mangakan songongi, haro nogi i kanibal. Piipiro nopo nga mangakan do produk tayam suai. Sabaagi poomitanan, kolibambang basaan nopo nga mangakan do hulu, om kolibambang sungu nopo nga mangakan do sondulu om sungu ungulates di napatai.

Koubasan tompios diti nopo nga mangangakan di rangka om kogumuan nopo nga mamaraag do tanom-tanom di kopipio. Ogumu spesies kolibambang di nointutunan antakan tompios po yolo sabap do karaagan di tinahak kumaa tua'-ua' om asil tanom di suai, amu i daa koligogon o kolibambang.

## Etimologi

Nintodonon do "caterpillar" nokotimpuun mantad timpuunon ohotusan ko-16. Mantad kanto boros Inggilis pintangaan *catirpel*, *catirpeller*, ii kosimbanan mantad boros Perancis koibutan pogulu *catepelose*: *cate*, tungau (mantad Latin *cattus*) + *pelose*, huluon (mantad Latin *pilōsus*).

Bator inci toi ko' bator ponukat mantad paganakan *[[Geometridae]]*, pinomungaran do yoti tu laang diolo do minggura, kaagal-aagal do monukat pomogunan (hogot *geometrid* kirati "monukat pomogunan" id Yunani); panangkasabab poinlobi do pingguraan id labus aandang diti nopo nga kopmunsaan osomok no toinsanai progakod (gakod pomoruhang) amu kohimpit do korom id segmen tohuri.

## Kotolinahasan

Tompios nopo nga haro tinan di olomok ii osiau do gumayo mantad proses koiduan kulit (moults). Ginayo diolo nopo nga misuai mantad spesies om instar (moults). Ginayo diolo nopo nga mantad kinoro  gisom . Piipiro larva mantad order Hymenoptera (kilau, poniningot om surun) kaagal-agal do tompios mantad Lepidopter. Kogumuan larva diti poinsuang id suborder poniningot tagayo (sawfly). Mulong pia do larva diti kaagal-agal do tompios id soliwan milo yolo pisuaion maya kontindapaan gakod pomoruhang (proleg) id monikid segmen abdomen, aiso langkait id gakod pomoruhang (ii haro id tompios Lepidoptera) oseli mitakin ii okito id kapsul tulu om aiso rulud Y pasambalik id boogian toguang do tulu.

terpillars Lepidopteran om larvae sawfly do diidihon id: Larv o mombu-mombun, larvas ko'o piontok.

* Ginumu do tokin pro-legs; larva langau garagadi haro 6 toi ko' lobi tokin om tompios id bobos togumu haro 5 tokin.
* Ginumu do stemmata (mato); langau garagadi haro duo, tompios haro hopod om duo (onom id monikid boogian do tulu.
* Kinoimbulayon do langkait id gakod pomoruhang; iti aiso id langau garagadi.
* Langau garagadi haro kapsul tulu ii olunau kasai miampai aiso rulud sapad om lepidoptera haro rulud  "Y" toi ko' "V" pasambalik (rulud frontal).

### Fosil

Ontok toun 2019, iso kolibambang geometrid tompios ii kitadau wulan gumuli do timpu Eosen, agaaga 44 riong toun pogulu, nokito do awet id ambar Baltik. Namaan potolinahaso miampai ngaran *[[Eogeometer vadens]].* Pogulu diti, iso kaagu fosil ii kitadau wulan agaaga 125 riong toun nokito id ambar Lubnan.

## Sukuon
Tualang

**Puun Tualang** nopo nga iso kawo kayu saka i haro id gouton Malaysia. Ngaran botaninya *Koompassia excelsa (Becc.) Taub*. Pokok Tualang nopo nga iso spesies kayu hutan hujan tropika id paganakan do Fabaceae. Ogumu aanu iti id Filipina, Indonesia, Malaysia, om Thailand. Ilo nopo dilo nga iso nogi spesies kayu tropika bobos akawas: Spesimen bobos akawas kikinawas soginumu 85.8 m toi ko' 88 m (281 toi ko' 289 kaki) kinawas.

Kogumuan nopo do Pokok Tualang nga haro id hutan hujan tanah rendah id nombo do poinnlumis poinsuni id sawat do kanopi. Miagal nogi do kayu hutan hujan tinggi di suai, pokok tualang nopo diiti nga kiharo gamut banir montok monokodung do winagat dau. Koulaalaho' gamut dau diti nopo nga gama do kogumuan zat tanah id hutan hujan id poinrabas gisom do poposili gamaut di poinsarabak nopo nga lobi kibagas mantad ko' gamut suang.

Kiharo o Tualang diti do raan id sawat do kanopi (kiro-kiro 30 m toi ko' 100 kaki) om kiharo kulit guas di alamou id nombo do kaanu iti mongimbayat potiukan *[[Apis_dorsata|Apis dorsata]]* i momonsoi rumun agayo diolo id raang dau. Potiukan ngawi nopo nondo diti nga mongumolig do kayu Tualang mantad do pembalak, tu gatang nopo do gula' dau nga lobi apagon mantad ko' kayu balak. Kiharo nogi pantang kokomoi kapanagadan do kayu diti id soboogian kinoyonon id Sarawak, om i no kayu do nahaba (Gama tongus ologod) o gunoon sabaagi kayu balak.

## Sukuon

## Intangai nogi

* Katayadan puun
* Moningot tualang
Tuhau

**Tuhau** nopo nga taakanon koubasanan do tinaru Kadazan-Dusun id Sabah, om ii nopo nga iso kawo layo olias kinoyonon miampai ngaran di miahal toi ko ngaran saintifik dau *[[Etlingera coccinea]]*. Koubasanan nopo nga akanon iti miampai sada toi ko akanon toomod. Insaru pobolion id tamu o tuhau.

## Intangai nogi

* Etlingera coccinea
* Nansakan Sabah

## Sukuon
Tukadan

**Tukadan** nopo nga iso tinimungan hogot suang bontuk kiasan di haro rati poinlisok. Nuludan hogot diti osiliu mantad koinganan koposion monikid tadau tinimungan tulun. Tukadan kosiliu iso bontuk ponontudukan di gunoon tulun pogulu po di maan potungkuso kumaa sukod wagu.

## Pomitanan

# Agayo topos. Komoyon: Guntalou  Au kawasa tumanud midudun nung agayo topos.
# Au kodula do tohun. Komoyon : Aiso toilalaan
# Oyopos - yopos nopo bulud nga oyopos - yopos no o sinapa. Komoyon : Kobogoso' nopo nga mogowit do aasil
# Oyopos - yopos po o tulok. Komoyon : Wagu po kopogidu
# Muli kampis barait. Komoyon : Aiso naanu - anu
# Momoruluk busul manuk. Komoyon : Sumuab do mamanau
# Osogit tonggom. Komoyon : Obinsuni o tonomon

## Riporon

* Tukadan
Tulun Iranun

Iranun toi Ilanun nopo nga bansa mamasok id Sabah. Yolo nopo diti nga mantad id Polipin do ruminikot om minongion id Sabah. Soginumu do 25 kampung diolo pointongkop id Sabah. Kinoyonon nopo diolo di poinggumu-gumu no nga idKuta Bolud, Lahad Datu, Kudat, Likas om Kuta Kinabalu.

Pangararait do Ilanun tinimpuun mantad woyoboros Mangindao, I-lanao-en, it kikomoyon do "tulun  danau", hilo id danau Lanao id tanga do pulau Mindanao.

Di pogulu nopo nga podosi yolo do tulun Boritis tu nointutunan do gonsolod do kapal di mumbaya id Sabah. Ginumu nopo diolo ontok toun 2006 nga kikira do 25,000-30,000 tulun.

## Sukuon
Tulun Kanibal

Filem Ultimo mondo cannibale

***Ultimo mondo cannibale*** ("Kolimpupusan pogun kanibal", uhu sompomogunan id suang boros Inggilis: ***Last Cannibal World***) nopo nga iso filem koumpuronok eksploitasi Itali Toun 1997 id suriba susuhuan di Ruggero Deodato. Filem diti nopo nga kokomoi songulun kusai ii minsingumbal do mogidu mantad iso pulou pialatan di ionon do iso puak sandad kanibal.

Mimingkono'

Filem diti papahangkum do pipiiro mimingkono' di abantug miagal ko i Massimo Foschi, Me Me Lai, om Ivan Rassimov.
Tuaran

**Tuaran** nopo nga watas id Ḇoogian Pantai Barat, Sabah. Soginumu 128,200 mogigion poingion id watas diti om koingkakat mantad tinaru Dusun, Lotud om nogi Bajau. Kiwaa nogi tinaru Sina mantad tinimungan Hakka om Malayu. Tuaran nopo nga kisinodu 34 KM mantad Kakadayan Kota Kinabalu om kiginayo 1 ,166 KM persegi. Ointutunan nogi Tuaran mantad bongunan Pagoda 9 tingkat i noosiliu do lambang toi ko' mercu do kakadayan Tuaran. Tuaran nogi nga iso kinoyonon di asaru tombuluion do monombului om isai-iasi nopo ii katalib do watas diti loobi po tulun mantad Kudat, Kota Marudu, Kota Belud, om Tenghilan. Apagon o proses popoburu kinoyonon diti gama do nosorili do ogumu baang. Sundung po tu do ingkaa, agayo no o koburuon di nodimpot watas diti. 

## Etimologi

### Nontodonon Tuaran
Ngaran Tuaran naanu mantad songulun tulun Boritis id toun 1813, i Sir Stamford Raffles maya surat di nosuat dau kumaa Setiausaha British id India mooi do mokianu kasagaan do sumuang Borneo Utara. Kaangayan di Sir Stamford id Borneo Utara nopo nga gama do naalap do kopomorintaan Brunei montok manalasai kobolingkahangan bolongingi id posorili *Jawaran*. Jawaran di pokomoyon nopo nga sumuku do watas Tuaran.

Ngaran Tuaran nga notumbayaan nogi naanu mantad Ekspedisi Panassang di pinadalan do sumasangod British id soibau kotoinaan di Kapten John Smith ontok Mansak 1886. Tuduan nopo do Ekspedisi diti nga ii no montok popotingkod koubasanan  id piolitan mogigion Kampung Panassang, Sampang, Sirimboton, Tiangat, Sawar om Sigalow. Montok dii, tinutud o kampung-kampung diti sabaagi do amaran montok popotingkod koubasanan diolo do. Ekspedisi Panassang ointutunan nogi sabaagi Ekspedisi Tawaran.

Ngaran Tuaran nga notumbayaan nogi naanu mantad karalan-ralano' koposion tulun id posorili do Tuaran ii nopo nga kinoyonon do mooi pamadagang do aasil pomutanaman, ponginsadaan om suusuai po. Mantad di, notumbayaan do naanu o ngaran Tuaran mantad boros Malayu ii nopo nga 'tawaran' i kirati do *promosi, diskaun* om kokomoi do *dadagangon*. Kiwaa nogi piipiro mogigion di popoboros do ngran Tuaran nopo nga naanu mantad bawang id posorili watas Tuaran di kiharo 'air tawar'

## Sukuon
Tubou

**Tubou** nopo nga ngaran toomod montok tolu spesies tombolog id genus-genus *Pavo* om *Afropavo* mantad paganakan Phasianidae. Nointutunan o tombolog diti tu kokitanan tombolog tontoluhan i monguni do otolis om hulu tikiu di kagayat. Tikiu di kagayat nopo dii nga haro id spesies tubou Asiatik, ii nopo nga kiharo tikiu miampai titik-titik mato toi ko' burisan hulu-hulu i poinlisok. Kumambang o tikiu diti maso do mikoruhang.

Hogot tubou toi ko' id malayu *merak* nakasarabak mantad iso boros id booyungan boros sandad (Asli) hinonggo id timpuunon poimbida montok tubou otomou (*Pavo muticus*) pogulu nakalaab o rati dau. Haro tolu spesies i nokoulai id kawo tombolog i kingaran dilo kaampai no:

* Tubou India, *Pavo cristatus* id tana India
* Tubou otomou, *Pavo muticus* id kabaatan kosilahon 
* Tubou Kongo, *Afropavo congensis* id Lembah Cong

## Koulalaho umum
Tubou India nopo nga kiharo wotik hulu otomou om obulou di oluning, kogumuan nopo nga wotik hulu otomou om obulou metalik, nga montok do tubou otomou, haro o hulu tinan i kiwotik do tambaga om otomou. Montok koduo-duo spesies, ginayo om winalad talad do tubou tondu nopo nga lobi okoro mantad tubou tontoluhan, om tubou tontoluhan diti nogi nga lobi anaru sabab do tikiu dau. Tikiu do tubou nopo diti nga okon ko kiharo hulu-hulu tikiu "quill" no nga haro nogi hulu tikiu di pointuridong. Kiharo tanda do hulu-hulu diti miagal do mato, i okito do atalang soira pawaladon toi ko' pokiapon di tubou tontoluhan o tikiu. Kiharo o tobuk id sawat do tulu montok koduo-duo jantina. Tubou India tondu nopo nga haro wotik hulu di mirolot miagal do wotik obuhog atalup, sokulat om otomou. Tubou tondu nogi nga papawalad do hulu montok mongunsub pisangadan mantad tubou tondu suai toi ko' manahak tanda koligaganan kumaa tangaanak dau.

Misuai Tubou Otomou do tubou India hinonggo do tubou tontoluhan nopo nga kiharo hulu kiwotik otomou om amas, om nogi talad oitom miampai kinilau obulou. Sopisuai mantad tubou India, tubou Otomou tondu miagal do tubou tontoluhan nga tikiu pointuridong i lobi oniba, wotik tambaga id liou i lobi atalup om kinilau waranan di lobi okurang.

Tubou Congo tontoluhan nopo nga au papawalad do tikiu, nga momoguno do tikiu maso do misawo. Hulu nopo tikiu dau nga lobi oniba mantad tubou India om Otomou. Tubou tondu montok spesies India om Afrika nopo nga haro hulu osohug oposi toi ko'  sokulat.

## Sukuon
Tulun Maori

**Tulun Maori** nopo nga sumuku do iso bansa Polisenia id New Zealand i momogompi koubasanan om boros diolo sondii. Id boros Maori, istila Maori nopo nga kirati toomod toi poinsandad. Id susuyan koubasanan wara mogiigion hilo, istila Maori nogi nga sumuku kumaa sunduan 'wairua'. Osomok pionitan do Maori om bansa Polinesia, Maouli id pulou Hawai, Maoli id Pulou Cook i mongowit korotian di miagal. Id boros Inggeris, Maori nopo nga kirati do sandad toi ladsong. Ontok di toun 1947, pinoturidong o pogun New Zealand do Jabatan Hal Ehwal tulun Maori. Soira roiton o Maori id New Zealand, sumuku iti lobi koahal katanaan i noiktiraf do perlembagaan pogun New Zealand i nasanganu do tulun Maori. Mogirarait o mogiigion diti miampai istila *tangata whenua* "tulun benua". 

## Sajara

Pogulu toun 1974, kopotontuan sosongulun di sabaagi bansa Maori nopo nga potontuon poingimpou kookunan no toomod. Katapi, alapas ogumu mogiigion New Zealand di 
orohian do kogingohon sabaagi tulun Maori, winonsoi di o Akta Hal Ehwal Maori 1974. Baino, posuangon o sosongulun sabaagi bansa Maori soira tumanud koubasanan Maori om kiharo pionitan raha miampai komolohingan Maori. Ahal diti nokopoimbulai do kontroversi mantad mogisusuai aspek. sabaagi poomitanan, kes di nokopohompit di Christian Cullen ontok di toun 2003. Winonsoi o Tribunal Waitangi montok mogiboboros hal ehwal Maori. Ontok timpu baino, tulun ginumuan Maori id New Zealand okon nodi ko tulun Maori di pointopot. Ahal diti nopo nga pinoimbulai di Don Brash mantad Parti Kabansaan. 

Tribunal Waitangi diwujudkan bagi membicarakan hal ehwal Maori. Sebenarnya ramai orang Maori di New Zealand kini bukanlah orang Maori yang sebenar. Perkara ini telah dibangkitkan oleh Don Brash dari Parti Kebangsaan. 

## Tadon
Asil ponoriukan di Sutton 1994 poingimpou hinta arkeologi om linguistik pinopokito do kinoundolihon tulun Maori nopo nga mantad sakag Polinesi i poingion id kepulauan Hawai om suai - suai ontok di 800 gisom 1300. Koubasanan tulun Maori osomok kopiagal do tulun Polinesia id piipiro kinoyonon suai. 

## Sukuon
Tulun Tidung

Suku**Tidung**, **Tidong** (Jawi: تيدوڠ) nopo nga tinimungan sandad mantad koibutan kosilahon do Borneo om pulau-pulau ongokoro id posorili dau. Poingion yolo id koduo-duo piolitan do Malaysia om Indonesia.

Momoguno o Tidung do Boros Tidong, iso boros do Koibutan Boreno. Miampai tradisi, tulun Tidong nopo nga momumutanom i momoguno woyo slash-and-burn agrikultur. Piipiro mantad diolo nopo nga monginginsada. Mananom yolo do woih, mundok, lentil, tua'ua', om tongokinotuan.  Insaru atandasan o woyo pomutanom diolo sabaagi toud do osorob o gouton id Kalimantan.

## Sukuon
Tulun Ulu

**Tulun Ulu** nopo nga iso kolompok etnik mantad suku kaum do pribumi miampai populasi do 300 tulun gisom do lobi 25,000 tulun i mogiigiyon id iso kinoiyonon id pisuk do hulu baang id Sabah om Sarawak. Ginumu populasi do tulun Sarawak ontok toun 2020 nopo nga 180,000 tulun om 6.2% no mantad 2.8 juta dii do tulun Sarawak. Pomolohou nopo do Tulun Ulu  nopo diti nga notoodo do etnik minorii ii mogiigiyon id koiyonon pisul om hulu baang montok mombontuk komuniti kaum sondii. Sundung do ingkaa, nga Tulun Ulu nopo nga okon ko istilah rasmi id Perlembagaan Malaysia. Istilah diti nopo nga nointutunan mantad do iso piisaan minoriti ii notoodo ontok 1969 om ointutunan sabaagi do "Persatuan Kebangsaan Orang Ulu (Piisaan Kabansaan Tulun Ulu)" (OUNA).

Tulun ulu nopo nga etnik ii mogiigiyon id pononsuang Sarawak om noondoso do haro mantad do pogulu kurun kumo-13 om momuumutanom miampai monginginsada nopo nga towud koonuan diolo. Tulun Ulu nogi nga haro senibina do tiyonon di mogisuusuai, ii nowonsoi do akawas, anaru om walai sompori-pori ii nowonsoi miampaping do tiso om tiso, nohias miampai mural om nogi ukiran kayu. Ointutunan nogi yolo miampai do tatu di osorisid miampai manik ii rumit. Tulun Ulu mantad suku diti nogi nga nointutunan miampai tuunion diolo ii unik - tuni poimbida Sapeh diolo, kecapi ii kibontuk do parahu i pogulu nopo nga haro duo no tali miampai dinondo nopo dii nga kiwaa apat tali.

Kogumuan nopo suku Tulun Ulu nga kiugama Kristian. Sundung do ingkaa, ugama tradisional nopo nga kakal po poindalanon id piipiro koiyonon. Puak ii kosuang id tinimungan Ulu poingiyon id sempadan Malaysia Kosilahon om Kalimantan, Indonesia nopo nga: Kayan, Kenyah, Kejaman, Lahanan, Sihan, Sekapan, Punan, Ukit, Penan, Lun Bawang/ Lun Dayeh, Murut, Berawan, Kiput, Saban dan Kelabit. Pomolohou Tulun Ulu nogi nga poimbida kumaa do kaum dii, tu poingiyon id boogian hulu Baang Batang Rajang, ii nopo nga watas Belaga om hulu Baang Baram ii nopo nga watas Baram.

## Sukuon
Tupus

**Tupus** nopo nga iso pononungan koinganan di pogitahakon kumaa tiso om iso, topurimanan di olisi, kagaagayaton ginawo, impohon kosuawon om kopiiradan miampai tiso om tiso, kotoboyon ginawo do monguhup tulun suai, topurimanan di agayat ginawo om patahak do pikagasan kumaa posorili, kamot di poimpasi toi'ko momoomogun suai. Tupus diti kaanu do poinggamut do pola iso- iso pikagasan ginawo tulun om kopointutunan tinan.

Piipiro boros poinsuang no boros Malayu soira piiradon om pisuayon miampai piipiro boros id Eropah , okito do lobi ogumu o kosa boros id suang do popolombus konsep diti. Iso nopo mantad di nga tupus, lisih, langad om sianu kopio.
Ugama

**Ugama** nopo nga kirati do kotumbayaan kumaa do Kinorohingan toi ko' iso kuasa ghaib om sakti miagal ko Allah, om nogi koubasanan om institusi ii kikomoi do kotumbayaan dii. Ugama om kotumbayaan nopo nga ahal di kipikomoi. Sundung do ingkaa nga ugama kiwaa rati di lobi laab, nga morujuk kumaa do iso sistom kotumbayaan ii lobi kohesif om kotumbayaan nopo nga kokomoi do aspek kotuhanan.
Ugama Buddha

**Ugama Buddha** nopo nga ugama om falsafah ii miimpohon do ponudukan Buddha Sakyamuni ii nosusu ontok kurun ko-5 pogulu masihi. Ugama Buddha nopo nga nakatayad kumaa do subbenua India id suang 5 kurun kopongo nopujulan kiniopon do Baginda. Duo ribu toun potilombus, ugama Buddha nakatayad kumaa do tanggara, timur Asia, China, Korea om Jipun. Tumanud kriteria klasifikasi ugama Buddha kiharo do tolu aliran gulu ii nopo nga Theravada, Mahayana om Vajrayana.